אוליבר דימסדייל

אוליבר דימסדייל (באנגלית: Oliver Dimsdale; נולד ב-28 באוקטובר 1972) הוא שחקן אנגלי. הוא מוכר מהופעתו בתפקיד לואיס טרווליאן במיני-סדרה "הוא ידע שהוא צודק" עיבוד של ה-BBC לרומן מאת טרולופ.

ביוגרפיה
דימסדייל נולד באיילסברי שבמחוז בקינגהאמשייר, וגדל בהרטפורדשייר. אמו היא שווייצרית ולו אחות בשם אנה. בגיל שש החל לגמגם ומאז הוא מטופל באמצעות ריפוי בדיבור. הוא למד בבית הספר "דרגון"  ובאיטון קולג' ואחר כך למד צרפתית וכלכלה באוניברסיטה. ב-1999 סיים את לימודי המשחק בבית ספר גילדהול למוזיקה ודרמה.

קריירה
הקריירה של דימסדייל כשחקן החלה כשהיה בן 13 והשתתף במחזה רדיופוני ב-BBC. הוא הופיע בהפקות הרדיו "In The Company of Men" וב-"Sharp Focus". בקולנוע שיחק בסרטים "רוקנרולה" (2008), "קוסי" (2010) ובסרט קצר בשם "Pest".

בטלוויזיה שיחק דימסדייל בתפקיד הראשי של לואיס טרווליאן בעיבוד משנת 2004 לרומן "הוא ידע שהוא צודק" מאת אנתוני טרולופ. ב-2008 גילם את ד"ר פליקס קווין בדרמה הרפואית של ערוץ ITV1 "רחוב הארלי". עוד הופיע בתפקיד אורח בסדרות כמו "רופאים", "חדר מיון" ובסדרת הדרמה התקופתית "הדרך לקנדלפורד".

דימסדייל היה שותף להקמתה של להקת תיאטרון פילטר "Filter Theatre" והוא מנהל אמנותי שותף בתיאטרון. בין ההצגות שהועלו בתיאטרון היו "תקוות גדולות", "The Changeling", "תרגיל בחמש אצבעות" ו"הסערה".

חיים אישיים
ב-30 בדצמבר 2008 התחתן דימסדייל עם השחקנית זואי טאפר. באפריל 2011 נולדה בתם אבה (Ava).

פרסים
ב-2002 זכה דימסדייל בפרס התיאטרון של מנצ'סטר איבנינג ניוז לשחקן הפרינג' הטוב ביותר, על תפקידו במחזה "The Dead Wait" מאת פול הרצברג  שהוצג בתיאטרון רויאל אקסצ'נג'.

פילמוגרפיה
טלוויזיה
 שנה שם שם באנגלית תפקיד הערות 2001 רופאים Doctors ג'יימס בייפורד בפרק "Thin Ice" 2003 חקירות המפקח לינלי The Inspector Lynley Mysteries מארק פנלין בפרק "A Suitable Vengeance" 2003 ביירון Byron פרסי ביש שלי סרט טלוויזיה 2004 הוא ידע שהוא צודק He Knew He Was Right לואיס טרווליאן 2005 דיאל ופסקו Dalziel and Pascoe דני לטימר בפרק "Dead Meat" 2005 חדר מיון Casualty מייקל מאלינס בפרק "And On That Farm" 2006 נוסטרדמוס Nostradamus נוסטרדמוס סרט טלוויזיה 2007 Fallen Angel מייקל אפלטון 2008 הארלי סטריט Harley Street ד"ר פליקס קווין 2009 הדרך לקנדלפורד Lark Rise to Candleford ג'ורג' אליסון סדרת טלוויזיה (פרק אחד) 2009 Breaking the Mould ארנסט בוריס צ'יין סרט טלוויזיה 2013 שגרירים Ambassadors השגריר הצרפתי סדרת טלוויזיה 2013 2013 Downton Abbey הנסיך מוויילס פרק ספיישל חג המולד 2016 האב בראון Father Brown נד לה ברוק בפרק "The Missing Man" 2019 הצארים האחרונים The Last Czars פייר גילארד דוקו-דרמה של נטפליקס 2020 רצח בחווה הלבנה White House Farm פיטר איטון מיני-סדרה

קולנוע
 שנה שם שם באנגלית תפקיד הערות 2003 Pest ג'ונתן קיצ'ר סרט קצר 2008 רוקנרולה RocknRolla 2010 Cosi פיליפ 2011 הלילה ה-12 What You Will סר טובי בלץ' מוקומנטריה 2014 אנשים טובים Good People ריי מרטין

משחקי וידאו
 שנה שם תפקיד הערות 2015 Everybody's Gone to the Rapture סטיבן אפלטון דיבוב

תפקידים בתיאטרון
 "Water", תיאטרון ליריק המרסמית', אוקטובר - נובמבר 2007
 "פראבדה", תיאטרון פסטיבל צ'יצסטר, ספטמבר 2006, בתפקיד אנדרו מיי
 "מעגל הגיר הקווקזי", תיאטרון קוטסלו, מרץ - אפריל 2006, בתפקיד נסיך שמן
 "הלילה השנים עשר", תיאטרון טריסייקל, ספטמבר 2008 בתפקיד טובי בלץ'

קישורים חיצוניים

 Filter Theatre

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי בית הספר גילדהול למוזיקה ודרמה
קטגוריה:אנגלים שנולדו ב-1972